tomron87/hebrew-wikipedia-sentences-corpus huggingface dataset:
בשנת 2021, הרוב הרפובליקני בסנאט של אריזונה סיפק 150 אלף דולר למימון ביקורת שמטרתה לערער על תוצאות הבחירות לנשיאות במחוז מריקופה.
במכתב בן שישה עמודים טענה הובס ששַׁרְשֶׁרֶת המִשְׁמֹרֶת של הביקורת לוקה בחסר ותיארה אותה כ"חריגה משמעותית משיטות העבודה המומלצות והסטנדרטיות".
הובס כתבה כי נוהלי הביקורת נראו "מתאימים יותר למרדף אחר תיאוריות קשר" מאשר כחלק מביקורת עניינית.
בעקבות מכתב זה ספגה איומים ברצח, ומחלקת בטיחות הציבור של אריזונה הקצתה חוליית אבטחה לשמירה עליה ועל הסגל שלה.
התלונות של הובס זכו לתשומת לב ציבורית נרחבת במכתב שנשלח אל מנהיגת הסנאט של אריזונה קארן פאן מאת מועצת המפקחים של מחוז מריקופה (שם יש רוב רפובליקני ביחס של 1–4).
פאן, בהתייחסה לאחת הטענות של נשיא ארצות הברית המובס דונלד טראמפ בדבר הונאת בחירות, גרסה כי המחוז מחק מסד נתונים שלם; המועצה הגיבה במכתב נוסף שכינה את ההאשמות "שקריות, מכפישות ומתחת לכבודו של הסנאט".
לאחר סאגה משפטית וציבורית הוכרז ג'ו ביידן כמנצח באריזונה, הפעם הראשונה של מועמד דמוקרטי לנשיאות מאז הבחירות לנשיאות ארצות הברית 1992.
באוקטובר 2020 פתחה הובס במסע בחירות למועמדות המפלגה הדמוקרטית לתפקיד מושלת אריזונה.
ב-12 באוגוסט 2022 נבחרה בבחירות המקדימות עם 431,059 קולות, שהם 72.3% מקולות הבוחרים.
היא התייצבה בבחירתו הכלליות מול המועמדת הרפובליקנית ובת חסותו של טראמפ, קרי לייק.
מערכת הבחירות בין השתיים הייתה צמודה במיוחד, ורק לאחר שבוע ימים, ב-15 בנובמבר 2022, הוכרזה הובס כמנצחת בבחירות לאחר שגרפה 50.4% מקולות הבוחרים לעומת 49.6 האחוזים שגרפה לייק.
קייטי קווין לווס היא שחקנית ובמאית תיאטרון יהודיה אמריקאית.
היא ידועה בעיקר בזכות תפקידה כקווין פרקינס בסדרת הדרמה הפוליטית של ABC "סקנדל" (2012–2018) וגילומה של רייצ'ל דלואץ' וויליאמס בסדרת הדרמה של נטפליקס "להמציא את אנה" (2022).
לווס נולדה בקווינס, ניו יורק, ארצות הברית וגדלה בפורט וושינגטון, ניו יורק, שם סיימה את לימודיה ב-2001 בתיכון פול ד.
אביה הוא אירי קתולי, ואמה יהודייה.
היא סיימה את לימודיה בבית הספר טיש לאמנויות באוניברסיטת ניו יורק עם תואר ראשון במשחק.
בשנת 2004, היא קיבלה את תפקידה הראשון במסך בסדרה "Rescue Me" של רשת FX.
מאוחר יותר היא כיכבה לצד מרשה גיי הארדן בפיילוט של שואוטיים, "שנאה".
לווס שיחקה בתפקידי אורח במספר סדרות טלוויזיה, ביניהן "הסופרנוס", "ללא עקבות", "NCIS", "הלוחשת לרוחות", "קאסל", "העוקץ", ו"המפענחת".
ב-2008 היא שיחקה לצד לורי מטקאלף בסדרת הדרמה הקומית קצרת המועד של CW, "כסף קל".
לווס ידועה בעיקר בזכות תפקידה כקווין פרקינס, לשעבר לינדזי דווייר, בסדרת הדרמה הפוליטית של ABC "סקנדל" שיצרה שונדה ריימס.
לפני "סקנדל", ללווס היה תפקידי אורח ב"האנטומיה של גריי" וב"מרפאה פרטית" של שונדה ריימס.
"סקנדל" רצה במשך שבע עונות בין השנים 2012–2018 ולווס כיכבה לאורך כל עונות הסדרה בכיכובה של קרי וושינגטון, כבת זוגו של השחקן גיירמו דיאז.
כמדבבת נתנה לווס את קולה למספר סרטים מפורסמים ביניהם: "ראלף ההורס", "לשבור את הקרח", "6 גיבורים" והסרט הקצר "הסעודה" שהופיע לפנין, "זוטרופוליס", "ראלף שובר את האינטרנט", ו"ויוו".
ביולי 2018, לווס עשתה את הופעת הבכורה שלה כמפיקה בברודוויי, בהפקה של המחזמר "מלצרית" תחת חברת ההפקה המשותפת לה ולבעלה.
ב־2022 הופיעה בעונה אחת של הסדרה "How We Roll" של רשת CBS יחד עם פיט הולמס בסיטקום המבוסס על חייו של עובד הרכב המפוטר שהפך לכדורסלר מקצועי טום סמולווד.
עוד ב-2022 הופיעה בשני פרקים בעונה האחרונה של "החיים עצמם".
בפברואר 2022 לווס גילמה את רייצ'ל דלואץ' וויליאמס במיני סדרה "להמציא את אנה" של שונדה רימס, ששודרה בנטפליקס ומבוססת על חייה של אנה דלבי.
לווס מתגוררת בלוס אנג'לס עם בעלה, השחקן אדם שפירו.
שפירו גילם בין השאר את החבר שלה בפרק של סקנדל.
בנם, אלבי שפירו, נולד ב-5 באוקטובר 2017. בתם, ורה שפירו, נולדה ב-22 בנובמבר 2020.
עם בעלה, אדם שפירו, היא אחת המייסדות והמנהלות של חברת התיאטרון IAMA שבסיסה בלוס אנג'לס, ותומכת בקהילת תיאטרון הקופסה השחורה של דרום קליפורניה.
שנה שם התוכנית תפקיד הערות 2004 להציל אותי ילדה עטורת דם פרק: "גיי" 2004–2005 כפי שהעולם מסתובב מייגן תפקיד חוזר 2005 שנאה בריטני פיילוט אור מנחה האחות ספקטור בקרת נזקים רושי פרק: "מפקח הבריאות" 2006 הסופרנוס ג'יליאן פרק: "מר וגברת.
קייטו נקמורה (ביפנית: 中村 敬斗; נולד ב-28 ביולי 2000 באביקו שביפן) הוא כדורגלן יפני המשחק בעמדת קשר הכנף בקבוצת סטאד ריימס ובנבחרת יפן.
נקמורה גדל במחלקת הנוער של מיצובישי יווה.
ב-26 בדצמבר 2017 חתם ב-גמבה אוסקה מליגת העל היפנית.
ב-22 ביולי 2019 הושאל נקמורה למשך עונת 2019/2020 לטוונטה מליגת העל ההולנדית.
ב-3 באוגוסט ערך את הופעת הבכורה שלו במועדון, בתיקו 1-1 נגד פ.ס.וו.
איינדהובן במסגרת המחזור הראשון בליגה.
הוא ערך 17 הופעות ליגה במהלך תקופת ההשאלה, בהן הבקיע ארבעה שערים.
ב-1 ביולי 2020 הושאל נקמורה לסנט טרוידן מליגת העל הבלגית.
ב-9 באוגוסט ערך את הופעת הבכורה שלו במועדון, בניצחון 1–2 על גנט במסגרת המחזור הראשון בליגה.
ב-12 בדצמבר הבקיע את שערו היחיד במועדון, בהפסד 1–2 למוסקרון במסגרת המחזור ה-11 בליגה.
ב-8 בפברואר 2021 הושאל נקמורה לג'וניורס פאשינג מהליגה האוסטרית השנייה.
הוא ערך 14 הופעות ליגה במדי המועדון, בהן הבקיע חמישה שערים.
ב-11 באוגוסט 2021 חתם נקמורה על חוזה לשלוש שנים בל.א.ס.ק.
בשתי העונות הראשונות שלו במועדון ערך 53 הופעות ליגה, בהן הבקיע 20 שערים.
ב-10 באוגוסט 2023 חתם בסטאד ריימס מהליג 1.
ב-24 במרץ 2023 ערך נקמורה את הופעת הבכורה שלו בנבחרת יפן, בתיקו 1-1 נגד נבחרת אורוגוואי במשחק ידידות.
ב-15 ביוני הבקיע את שער הבכורה שלו בנבחרת, בניצחון 0–6 על נבחרת אל סלוודור במשחק ידידות.
קייטה בייטס-דיופ הוא כדורסלן אמריקאי המשחק בקבוצת ברוקלין נטס מליגת ה-NBA, בעמדות הסמול פורוורד והפאוור פורוורד.
בייטס-דיופ נולד וגדל בסקרמנטו שבקליפורניה.
בין השנים 2014–2018 למד באוניברסיטת המדינה של אוהיו, ולאורך 4 העונות בקבוצת הכדורסל שלה העמיד ממוצעים של 11.7 נקודות ו-5.7 ריבאונדים למשחק.
בעונת 2017/2018 קלע 19.8 נקודות בממוצע למשחק, וזכה בתואר "שחקן העונה" של מחוז Big Ten.
בייטס-דיופ נבחר בבחירה ה-48 של דראפט ה-NBA 2018, על ידי מינסוטה טימברוולבס.
ב-5 בפברואר 2020 הועבר לדנוור נאגטס, במסגרת טרייד בין ארבע קבוצות בו היו מעורבות גם אטלנטה הוקס ויוסטון רוקטס.
בעונתו היחידה בדנוור העפילה הקבוצה לגמר האזור המזרחי בפלייאוף ה-NBA.
בקיץ 2020 חתם על חוזה כפול בקבוצת סן אנטוניו ספרס, ושנה לאחר מכן חתם בקבוצה על חוזה סטנדרטי לשנתיים נוספות.
בעונת פתח ב-42 משחקים עבור הספרס, וקבע שיא קריירה של 9.7 נקודות בממוצע למשחק.
ביולי 2023 חתם בייטס-דיופ על חוזה בפיניקס סאנס.
קייטי אסלטון היא שחקנית, במאית ומפיקה אמריקאית.
היא ביימה ושיחקה בסרט העצמאי The Freebie, שהוצג בפסטיבל סאנדנס בשנת 2010ושיחקה בתפקיד ראשי בסיטקום הליגה במשך שבע העונות של הסדרה, משנת 2009 עד 2015, ובשתי העונות הראשונות בדרמה אקס-מן של חברת מארוול קומיקס ובסדרה שלהם לגיון.
אסלטון נולדה במילברידג' במדינת מיין בארצות הברית.
לאחר מכן למדה במשך שנתיים באקדמיה האמריקאית לאמנויות הדרמה בניו יורק.
בשנת 2004, אסלטון הופיעה בסרט קצר בשם Scrapple עם מארק דופלאס ואחיו ג'יי דופלאס שגם כתב וביים את הסרט הקצר.
גם את הופעת הבכורה שלה בסרט קולנוע באורך מלא, The Puffy Chair, עשתה לצד .
הסרט הזה הוקרן בבכורה בפסטיבל סאנדנס בינואר 2005 ויצא לאקרנים ב-2 ביוני 2006 בהפצה מוגבלת.
באותה שנה הופיעה אסלטון עם סטיב זיסיס בסרט הקצר "ההתערבות".
ב-2009, לאחר הפסקה של כמה שנים ממשחק, הופיעה אסלטון בפרק של הסדרה המשרד.
בשנת 2016 אסלטון הופיעה בסדרת המקור Togetherness של רשת HBO.
הסדרה נוצרה על ידי מארק וג'יי דופלאס, הגיס שלה ובעלה.
באותה שנה, היא לוהקה לתפקיד חוזר בעונה השנייה של הסדרה קז'ואל בתפקיד ג'ניפר.
אסלטון כיכבה גם בסרט Fun Mom Dinner לצד מולי שאנון וטוני קולט, בבימויה של אלתיאה ג'ונס.
היא הופיעה גם בפרק בעונה התשיעית של הסדרה תרגיע.
אסלטון נשואה לשחקן, כוכב הסדרה הליגה מארק דופלאס.
שרה לין קאראדין , המוכרת בשם הבמה "קייטי מורגן" ("Katie Morgan"), היא שחקנית פורנוגרפיה, שחקנית קולנוע ומנחה אמריקאית.
קאראדין גדלה בבית נוצרי קתולי דתי, בת לכומר שמרן, ונישאה כבר בגיל 18. ב-2000, קאראדין נעצרה לאחר שנתפשה מבריחה כ-45 קילוגרמים של סמי קנאביס ממקסיקו לארצות הברית.
לאחר שישבה במשך ארבעה חודשים בבית סוהר, קאראדין שוחררה בערבות וחתמה על הסדר טיעון שכחלק ממנו היא נאלצה לשלם קנס.
על מנת להסדיר את חובותיה, היא החליטה להיכנס לתעשיית המין.
עבור שם הבמה איתו היא תופיע בסרטים הפורנוגרפיים, קאראדין בחרה ב"קייטי מורגן": השם הפרטי כמחווה לשם הדמות הנשית הראשית בספר "חלף עם הרוח", ושם המשפחה כאזכור למשקה הרום קפטן מורגן.
מורגן תכננה לעבוד רק למשך כמה חודשים בלבד, על מנת להסדיר את חובותיה, אך היא בחרה להישאר בעבודה זו מאחר שנהנתה ממנה.
לאחר הופעה בכ-400 סצנות פורנוגרפיות מאז החלה את הקריירה ב-2001, מורגן פרשה ב-2008 מן התעשייה.
לאחר פרישתה, ב-2013, מורגן נכללה בהיכל התהילה של המגזין "AVN".
ב-2015, לאחר הפסקה בת כשבע שנים, מורגן שבה לפורנוגרפיה.
מאז, מורגן הופיעה בכ-300 סצנות נוספות וכן זכתה להיכלל גם בהיכל התהילה של האיגוד "XRCO" ב-2021.
מורגן הופיעה בספיישלים טלוויזיוניים רבים העוסקים בפורנוגרפיה וביחסי מין כמנחה ונושאים את שמה, וביניהם "Katie Morgan: A Porn Star Revealed" (2005), "Katie Morgan on Sex Toys" (2007) ו-"Katie Morgan's Sex Tips: Questions, Anyone?" (2008) של ערוץ הטלוויזיה "HBO".
בספיישלים אלו, מורגן הופיעה בטלוויזיה בעירום מלא כשלגופה נעלי עקב בלבד.
מאוחר יותר, ב-2013, מורגן הייתה חלק מן הפאנל של תוכנית הטלוויזיה "That Sex Show" בערוץ "Logo".
ב-2008, מורגן הופיעה כאורחת בתפקיד עצמה בפרק של סדרת הטלוויזיה "הפמליה".
עוד באותה השנה, מורגן הופיעה בסרט הקומדיה הרומנטית של קווין סמית' "זאק ומירי עושים פורנו".
במהלך שלב הצילומים, מורגן הכירה על הסט את השחקן והתסריטאי ג'ים ג'קמן.
עם גירושיה ב-2009, מורגן נישאה לג'קמן.
עם זאת, השניים התגרשו כבר באותה השנה.
ב-2017, מורגן נישאה לשחקן הפורנוגרפיה אוון סטון.
ולדמן נולדה בפורט לודרדייל, פלורידה.
היא בתם של עו"ד גלן ולדמן ושריל ולדמן (לבית בקוף).
היא למדה בבית הספר התיכון Cypress Bay בווסטון, פלורידה, וסיימה את לימודיה ב-2010.
ולדמן סיימה תואר ראשון BA באוניברסיטת פלורידה, שם הייתה פעילה במפלגת יונייט של ממשלת הסטודנטים.
ולדמן עשתה תואר שני במדיניות ציבורית באוניברסיטת ג'ורג' וושינגטון.
ולדמן עבדה כעוזרת עיתונות בוועדת הסנאטורית הרפובליקנית הלאומית ב-2014, ולאחר מכן כמזכיר העיתונות של הסנאטור סטיב דיינס, החל מינואר 2015, ושימשה כדוברת של הסנאטורית מרתה מקסלי.
לאחר מכן הצטרפה לצוות כסגנית מזכירת העיתונות של המחלקה לביטחון המולדת של ארצות הברית במהלך כהונתה של השרה קירסטין נילסן מנובמבר 2017 עד פברואר 2019. במהלך 2019, היא הייתה מנהלת התקשורת של הסנאטורית מאריזונה מרתה מקסלי, ולאחר מכן הפכה למזכירת העיתונות של סגן הנשיא מייק פנס ב-1 באוקטובר 2019.
ולדמן נישאה לסטיבן מילר, יועץ בכיר לנשיא טראמפ, ב-16 בפברואר 2020, במלון טראמפ, 5 רחובות מהבית הלבן בוושינגטון הבירה, כשהנשיא טראמפ נוכח.
השניים יצאו כשהיא מונתה למשרדו של סגן הנשיא.
כשאת החופה ערך הרב אריה לייטסטון (המנכ"ל של מכון הסכמי אברהם לשלום) שהוא רב אורתודוקסי.
לזוג מילר יש בת, שנולדה זמן קצר לאחר הבחירות בנובמבר 2020, ובנים שנולדו בפברואר 2022 ובספטמבר 2023.
קייטי טיילור היא מתאגרפת מקצוענית אירית וכדורגלנית לשעבר.
היא החזיקה בתואר האלופה הבלתי מעורערת והבלתי מנוצחת של אליפות ליניאלית בעולם במשקל קל בין השנים 2019 ל-2024, וכן מחזיקה בתואר האלופה הבלתי מעורערת והליניאלית במשקל סופר-קל מאז 2023. טיילור זוכה לפופולריות עצומה באירלנד והיא נחשבת לשם דבר בזכות תרומתה לקידום מעמד האגרוף הנשים בארצה ובעולם כולו.
היא נתפסת כספורטאית האירית הבולטת ביותר בדורה.
במהלך קריירת האגרוף החובבני שלה, זכתה טיילור בחמש מדליות זהב רצופות באליפות העולם לנשים, שש מדליות זהב באליפות אירופה, וחמש מדליות זהב באליפות האיחוד האירופי.
היא נשאה את דגל אירלנד בטקס הפתיחה של המשחקים האולימפיים בלונדון 2012, ולאחר מכן זכתה במדליית הזהב במשקל קל.
טיילור עברה לאגרוף מקצועי ב-2016 תחת חברת Matchroom Boxing.
לאחר שזכתה בתואר ה־WBA במשקל קל ב-2017 ובתואר ה־IBF בשנה שלאחר מכן, ניצחונה המאחד מול דלפין פרסון במדיסון סקוור גארדן הפך אותה למתאגרפת השמינית בהיסטוריה (גבר או אישה) שהחזיקה בו-זמנית בכל ארבעת התארים העולמיים הגדולים באגרוף – IBF, WBA, WBC, ו-WBO.
בנובמבר 2023 היא חזרה על ההישג במשקל סופר-קל כשניצחה את שנטל קמרון בדבלין וזכתה בתוארי IBF, IBO, WBA, WBC, ו-WBO, כולל השבת התואר אותו זכתה מכריסטינה לינרדטו ב-2019.
נכון למרץ 2023, טיילור מדורגת כמתאגרפת הנשים הפעילה הטובה בעולם במשקל קל על ידי BoxRec, וכמתאגרפת הנשים הפעילה הטובה ביותר, פאונד לפאונד, על ידי מגזין The Ring ו-BoxRec.
היא ידועה בסגנון האגרוף המהיר והתוקפני שלה.
טיילור נולדה ב-2 ביולי 1986 בבריי, מחוז ויקלו, בתם של ברידג'ט האירית (לבית קרנלי) ואביה, פיט טיילור, שנולד באנגליה.
יש לה אחות גדולה בשם שרה ושני אחים גדולים, לי ופיטר, כאשר האחרון הוא פרופסור למתמטיקה באוניברסיטת דבלין סיטי.
אביה, שנולד בסמוך ללידס וגדל בברמינגהם, הגיע לראשונה לבריי כדי לעבוד עם אביו בלונה פארק על חוף הים.
לאחר שנפגש והתחתן עם ברידג'ט, הוא החליט להשתקע בבריי.
ב-1986 הוא זכה באליפות אירלנד לאגרוף חובבני במשקל כבד-קל.
במקצועו הוא היה חשמלאי, אך בהמשך הפך למאמן האגרוף הקבוע של טיילור.
הוא גם אימן את אדם נולן, שייצג, כמו טיילור, את אירלנד במשחקים האולימפיים 2012. ברידג'ט פיתחה עניין באגרוף והפכה לאחת השופטות והמאמנות הראשונות באירלנד.
בין השנים 1999 ל-2005 למדה טיילור בבית הספר הקהילתי סנט קיליאן בבריי, בו למדו גם שלושת אחיה הגדולים.
לצד אגרוף וכדורגל, היא שיחקה גם כדורגל גאלי לנשים וקמוגי במועדונים המקומיים של GAA, בריי אמטס ופרגל אוגס.
היא הייתה חברה במועדון האתלטיקה המקומי, בריי ראנרס, וכמה מכללות אמריקאיות הציעו לה מלגות ספורט במהלך לימודיה בסנט קיליאן.
עם זאת, היא בחרה ללמוד באוניברסיטת קולג' דבלין, הידועה בתוכנית מלגות הספורט שלה, אליה התקבלה בזכות תוצאותיה בבחינות הבגרות.
עם התקדמות קריירת הספורט שלה, היא בחרה שלא להשלים את לימודיה ב-UCD.
טיילור החלה להתאגרף ב-1998, בגיל 12. אביה אימן אותה ואת שני אחיה הגדולים, לי ופיטר, במועדון האגרוף סנט פרגל, שפעל במבנה שהיה בעבר בית סירות בבריי, מחוז ויקלו.
בגיל 15, ב-2001, היא השתתפה בקרב האגרוף הנשי הראשון שהוכר רשמית באירלנד, בהאצטדיון הלאומי, וניצחה את אלנה אודלי מבלפסט.
טיילור החלה להתאגרף לראשונה ב-1998, בגיל 12. אביה אימן אותה ואת שני אחיה הגדולים, לי ופיטר, במועדון האגרוף של סנט פרגל, שפעל מתוך בית סירות לשעבר בבריי.
בגיל 15, בשנת 2001, היא נלחמה במשחק האגרוף הנשי הראשון שאושר רשמית באירלנד, באצטדיון הלאומי, וניצחה את אלנה אודלי מבלפסט.
טיילור עברה למקצוענות ב-26 בנובמבר 2016, עם ניצחון ב-TKO בסיבוב השלישי מול קרינה קופינסקה בארנה וומבלי.
הרקורד המקצועני שלה עומד על 25 קרבות, עם 24 ניצחונות (6 ב-KO) והפסד אחד.
היא זכתה בתארים רבים, כולל:
ניצחונות בולטים כוללים את דלפין פרסון (1.6.2019, הפכה לאלופה בלתי מעורערת), כריסטינה לינרדטו (2.11.2019, אלופה בשני משקלים), ושנטל קמרון (25.11.2023, השיבה תארים).
היא הפסידה פעם אחת לשנטל קמרון ב-20 במאי 2023, אך השיבה את התארים בקרב חוזר.
לאחרונה, היא הגנה על תוארי משקל סופר-קל מול אמנדה סראנו ב-15 בנובמבר 2024 (UD 95–94 בכל הקלפים).
טיילור שיחקה כדורגל כקשר/חלוצה בנבחרת הנשים של אירלנד בין 2006 ל-2009, עם 11 הופעות ו-2 שערים.
היא שיחקה במועדונים כמו סנט פרגל'ס, ניוטאון ג'וניורס, ולורדס סלטיק, והופעת הבכורה שלה הייתה ב-22 באפריל 2006 מול שווייץ, והאחרונה ב-24 בספטמבר 2009 מול קזחסטן.
קתרין אמילי דאגלס היא שחקנית קנדית.
דאגלס נולדה בברלינגטון, אונטריו, שבקנדה.
יש לה שלושה אחים ואחיות ובן דוד בשם אדם.
דאגלס החלה לשחק בגיל שש בתיאטרון "גרייט ביג" בברלינגטון, אונטריו.
היא כיכבה במספר הפקות, כולל הצגת חג מולד על פינגווינים, ובתפקיד טינקרבל, במחנה הקיץ של האקדמיה למחול בברלינגטון.
דאגלס למדה בתיכון נלסון בברלינגטון.
דאגלס החלה את קריירת המשחק שלה על המסך בגיל שש בתוכנית "F2: Forensic Factor".
בשנת 2013, גילמה דאגלס את סאלי וילקוקס בסדרת הפנטזיה והפעולה "ספוקסוויל" של משפחת דיסקברי.
התוכנית נמשכה למשך עונה אחת בלבד.
בשנת 2014, דאגלס כיכבה בתור איריסה הצעירה בסדרת המדע הבדיוני "התנגדות: האבודים" שעלתה לראשונה ב־SyFy במרץ של אותה השנה.
באותה שנה, בגיל 15, דאגלס הייתה מועמדת לפרס השחקנית המצטיינת בסדרת ילדים בטקס פרסי האמי ה-41 לאמנויות שנערך בלוס אנג'לס, קליפורניה, שבארצות הברית, על תפקידה כסאלי וילקוקס בסדרה "ספוקסוויל".
בין השנים 2017 ל-2019 דאגלס כיכבה בתפקיד נעמי מאליק בסדרת הקומדיה והדרמה הקנדית "מארי הורגת אנשים" של רשת גלובל, לצד קרולין דברנה.
בשנת 2018, דאגלס גילמה את התפקיד ראשי של ויויאן בסרט המדע הבדיוני "רמה 16" בבימויה של דנישקה אסטרהאזי.
בשנת 2019, דאגלס כיכבה בסרט הדרמה "האמינו לי: חטיפתה של ליסה מקויי", המספר את סיפורה האמיתי של ליסה מקויי.
מקווי הייתה בת 17 ובעלת נטיות אובדניות בשנת 1984 כשנחטפה ונאנסה במשך 26 שעות על ידי הרוצח הסדרתי בובי ג'ו לונג.
דאגלס הייתה מועמדת לפרס ACTRA על הופעתה, אך בסופו של דבר הפסידה לשחקנית אמיבת' מקנולטי.
בשנת 2021, דאגלס החלה לככב בתפקיד אבי, חברה של ג'יני וחלק מקבוצת MANG (מקס, אבי, נורה וג'יני), בסדרת הקומדיה של נטפליקס "ג'יני וג'ורג'יה", לצד בריאן האווי, אנטוניה ג'נטרי, שרה וייסגלס וצ'לסי קלארק.
במאי 2023 חודשה הסדרה לעונה שלישית ורביעית, כאשר העונה השלישית שוחררה ב-5 ביוני 2025. בשנים 2021 עד 2022, דאגלס כיכבה בתפקיד הראשי של ג'קי סאליבן בת ה-18, בשתי העונות הראשונות של סדרת הטלוויזיה הדרמה-קומית של CBS, "מקרים דיי קשים".
בשנת 2022, דאגלס כיכבה בתפקיד קייט קוגלין בסרט "ההליכה" בבימויו של דניאל אדמס.
בסרט שיחקו גם ג'סטין צ'טווין, טרנס הווארד ומלקולם מקדואל.
בשנת 2023, דאגלס גילמה את התפקיד הראשי בסרט "הנערה שנמלטה: סיפורה של קארה רובינסון".
הסרט מתאר את הסיפור האמיתי של ילדה בת 15 ששרדה אירוע של חטיפה, כליאה ותקיפה מינית במשך למעלה מ-18 שעות עד שנמלטה.
בשנת 2024, כיכבה דאגלס במותחן "לזרת" מאת אלק טיבלדי לצד אשלי ג'אד ושרה פידג'ן, שיצא לאקרנים ב-10 במאי 2024.
שנהפרויקטתפקיד הערותסימוכין 2013 כורח סאפרון הצעירה2018 רמה 16 ויויאן כל יום מייגן / איי 2022 ההליכה קייט קוגלין2024 Lazareth אימוג'ן גם זה יעבור 2025 ליצן בשדה תירס קווין מייברוק
שנהפרויקטתפקידסימוכין 2011 הישאר איתי לוסי 2012 סקיצות שמש של עיירה קטנה רוז ליקוק 2013 התנגדות: האבודים איריסה הצעירה 2018 האמינו לי: חטיפתה של ליסה מקויי ליסה מקויי 2019 סמיך יותר ממים אדי דקר 2023 הנערה שברחה: סיפורה של קארה רובינסון קארה רובינסון
קייטה קוסוגי (ביפנית: 小杉 啓太; נולד ב-18 במרץ 2006 בקמקורה שביפן) הוא כדורגלן יפני המשחק בעמדת המגן השמאלי בקבוצת איינטרכט פרנקפורט מהבונדסליגה.
קוסוגי שיחק במחלקות הנוער של נישיקמקורה SC ושונאן בלמארה.
ב-22 במרץ 2024 חתם על חוזה לארבע שנים ביורגודן מליגת העל השוודית, לאחר תקופת התרשמות בת שבועיים במועדון.
הוא ערך 42 הופעות ליגה במדי המועדון, בהן הבקיע שער אחד.
ב-18 בדצמבר 2025 חתם באיינטרכט פרנקפורט מהבונדסליגה.
קָייטנו ולוזו (בפורטוגזית: Caetano Veloso; נולד ב-7 באוגוסט 1942) הוא מלחין, גיטריסט וזמר ברזילאי, מהפופולריים והמשפיעים שבהם.
נולד בבאהיה, ברזיל, כחמישי מבין שבעה אחים - אחת מהם הזמרת מריה בתניה.
ולוזו החל את הקריירה שלו כזמר בוסה נובה, בהשפעת המוזיקאים ז'ואאו ז'ילברטו ודוריבאל קאיימי.
מאוחר יותר, יחד עם זמרים ברזילאים כז'ילברטו ז'יל, גל קוסטה, שיקו בוארקי ואחרים ובהשפעת יצירות מאוחרות של הביטלס, פיתח את סגנון הטרופיקליה: שילוב של פופ ברזילאי, רוק'נ'רול ומוזיקה אמנותית מתקדמת, שהביא לסגנון בינלאומי יותר בעל גוון פסיכדלי ומסרים חברתיים.
בשלבים מאוחרים יותר בקריירה שלו, שילב ולוזו מוטיבים אפרו-ברזילאיים מובהקים.
ז'ואאו ז'ילברטו העיד עליו כמי ש"הוסיף מימד אינטלקטואלי לפופ הברזילאי".
כבעל עמדה פוליטית שמאלית נחרצת, זכה ולוזו ליחס עוין מצד השלטון הדיקטטורי הצבאי ששלט בברזיל עד לשנת 1985. שיריו צונזרו לעיתים תכופות וחלקם אף נאסרו להשמעה.
גם מהשמאל הסוציאליסטי הוחרם כי בחר לשלב השפעות חוץ-ברזילאיות (כמו רוק'נ'רול) ביצירתו.
בשנת 1968 בילה מספר חודשים בכלא יחד עם ז'ילברטו ז'יל בעוון "פעילות נגד השלטון" ומיד אחר כך הוגלו שניהם ללונדון.
בגלותו הקליט שני אלבומים, האחד הנושא את שמו, והשני, טרנזה.
עם חזרתו לברזיל בשנת 1972 החל לשלב בשיריו מוטיבים אפרו-ברזילאיים נשכחים מבאהיה, מוטיבים מבניים וקצביים.
בשנת 1980 צמחה מאוד הפופולריות של ולוזו מחוץ לברזיל, במיוחד בישראל, פורטוגל, צרפת ומדינות באפריקה.
הוא שר לא רק בשפה הפורטוגזית אלא גם באנגלית (בעיקר ג'אז) ובספרדית.
כמו כן השתתף בפסקול הסרט "פרידה" ובפסקול סרטו של פדרו אלמודובר "דבר אליה" בו הופיע בתפקיד עצמו, מבצע את השיר "קוקורוקוקו פלומה" (Cucurrucucú Paloma).
ב-2015 ביקר בישראל יחד עם ז'ילברטו ז'יל ופגש את נשיא המדינה שמעון פרס.
פרסתאריךקטגוריהעבורתוצאהמקורפרס גראמי הלטיני2024אלבום השנהXande Canta Caetano – קסנדה דה פילרס (בתור פזמונאי)
קַיְטסֶרְפִינְג או גלישת קַיְט , הידועה בעברית גם בשמות גלישת מצנח או גלישת עפיפונים, היא ספורט ימי של גלישה במים באמצעות עפיפון וגלשן.
העפיפון מנצל את כוח הרוח על מנת להניע את הגולש על פני המים בעודו עומד על גבי גלשן קטן ממדים.
ממציאו של הספורט אינו ידוע, אך הוא הופץ על ידי תושבים מצרפת והוואי בשנת 1999. איגוד השיט הבינלאומי קבע כבר בחודש מאי 2012 כי גלישת קיט תהפוך למקצוע אולימפי החל מאולימפיאדת ריו דה ז'ניירו (2016) במקום גלשנים מדגם ניל פרייד RS:X, אך ההחלטה בוטלה לאחר כמה חודשים.
כאשר העפיפון באוויר, הוא משמש ככנף לכל דבר ועניין.
העפיפון מייצר כוח כאשר החופה מתקמרת ביחס לכיוון הרוח.
הרוח עוברת בעפיפון משפת התקיפה (בידון ראשי) אל עבר שפת הזרימה (החלק האחורי).
כאשר הרוח עוברת באופן שווה בין החלק העליון של הקייט ובין החלק התחתון, הקייט יעמוד באוויר באופן יציב יחסית.
עקרון השליטה בעפיפונים מהסוג המודרני מתחלק לקייטים בעלי מערכת 4 או 5 חוטים.
עקרון התפעול והשליטה זהה, אלא שמערכת חוטים בעלת חוט חמישי כוללת חוט נוסף במרכז העפיפון אשר מאפשרת שליטה מרבית ואלמנט בטיחות עיקרי במצב שבו הגולש איבד שליטה על העפיפון ומחליט לנתק מעליו את החיבור לעפיפון.
העיסוק בקייטסרפינג מחייב שמירה על כללי בטיחות נוקשים כמו לימוד הספורט רק על ידי בתי ספר מקצועיים ומדריכים מורשים, לימוד וגלישה בחופים ייעודיים לגלישת קייטסרפינג, שימוש באביזרי בטיחות מתאימים, בדיקת הציוד לפני הנפה, שמירת מרחק בין הגולש לסביבה וכו'.
תחום זה הוא חלק מ"ספורט העפיפונים" המתפתח כיום וכולל בנוסף שימוש בעפיפונים (power kites)
ביבשה המניעים באגי -קייט באגי, סקייטבורד (מאונטן-בורד), גלישת קיט בשלג ועוד.
הגולשים בגלישת קייט משתמשים בציוד הבא:
גלשן (twin tip board) - לוח גלישה בעל 4 חרבות אשר מאפשר לגולש לרכב עליו בשני הכיוונים (בניגוד לגלשן גלים).
קייט (kite) - באנגלית עפיפון, בעברית חופה אליו מתחבר הגולש.
בר (bar) - זהו מוט ההיגוי שמחובר לעפיפון המאפשר שליטה על דרך 4 או 5 חוטים באורך של בין 20 ל 27 מטר.
טרפז (harness) - סוג של ריתמה שמתיישבת על גוף הגולש ואליה מתחבר הבר.
משאבה (pump)- לרוב מדובר במשאבה אשר הגולש נושא אותה בצמוד לעפיפון ובאמצעותה מנפח את הבידונים של העפיפון (בידון ראשי- leading edge) כמו כן את הבידונים הקטנים (struts)
הקייטים הראשונים היו בעלי שני חוטים ולא אפשרו לגולש יכולת שליטה מלאה בעפיפון.
עם התפתחות הספורט הופיעו פיתוחים של מערכות חוטים בנות 4 או 5 חוטים.
מערכת בת 5 חוטים נחשבת בטוחה יותר במקרי סכנה ומצבי מצוקה (quick release) כמו כן מעניקה לקייט יתרון יציבות משמעותי ברוחות חזקות, ציר סיבוב מרכזי מאפשר לעפיפון לנוע באופן רדיקלי וזריז יותר וכמו כן יכולת הנפה מחודשת מהמים חזרה מעלה (re-lunch).
יש הטוענים כי מערכת 5 חוטים יוצרת סכנה לגולש במצב בו הקייט מאבד כח באוויר, ויכול להתלפף סביב החוט החמישי.
C-Shape - נחשב לעיצוב הגאומטרי הראשון של העפיפונים, כיום משמש בעיקר לגלישה בסגנון חופשי (Freestyle) ביצוע קפיצות, תרגילים וירטואוזיים וכו'.
Bow - מבטא התפתחות משמעותית של עיצוב העפיפונים, מדובר בקייטים "חצי שטוחים" אשר מאפשרים לגולש לייצר יותר כח ביחס לרוח, כמו כן נחשב לקייט "משחרר" אשר מפחית את הכח אשר מייצרת הרוח מהגולש אשר שולט בעפיפון.
Delta C-Shape - עיצוב כלאיים בין צורת ה C הוותיקה ל Bow החדשני והרדיקלי, משלב בין היתרונות של כל קייט אך כולל לרוב מערכת "בריידלים" אשר נחשבים לחסרון משמעותי.
Hybrid - הקייטים ההיברידיים הם שילובים שונים בין העיצובים הקלאסיים.
Sigma - עיצוב ייחודי לחברת 'Naish' בה שפת התקיפה של הקייט דומה לאות היוונית 'סיגמא- Σ' .
הדעות בענף הגלישה חלוקות לעניין עיצובים אלו, עיצוב זה יצא מייצור בשנת 2012.
Freeride - זהו הסגנון הנפוץ ביותר בקרב הגולשים, מבטא גלישה חופשית בים למרחקים ארוכים וקצרים, סגנון זה כולל קפיצות ותרגילים מעטים.
Freestyle - סגנון גלישה רדיקלי אשר כולל ברובו תרגילים מורכבים וביצועים באמצעות קפיצות, נפוץ לרוב בקרב גולשים וותיקים.
סגנון זה מתחלק לאולד סקול (old school) וניו סקול (new school) - סגנון האולד סקול כולל לרוב קפיצות עם זמן מתמשך של שהיה באוויר.
לעומתו הניו סקול מתאפיין בקפיצות אשר מתאפיינות בכח רב, סיבובים, יש הטוענים כי ממנו התפתח סגנון Wakestyle אשר כולל מאפיינים רבים מסגנון גלישה נפרד בעזרת סירה, הלא הוא Wakeboard.
Wave - גלישה על גלים גבוהים או נמוכים בעזרת העפיפון, בעל מאפיינים כמובן בעזרת גלשן אשר מיועד לגלים ודומה לעיצוב של סגנון גלישת גלים.
Race - סגנון גלישה חדש יחסית אשר שואב את עקרונות התחרות מתחום גלישת רוח בו התחרויות בין המשתתפים נערכות במקצה סלאלום בין מצופים, שיטת הניקוד זהה ברובה.
בחודש מאי 2012 קיבל איגוד השיט העולמי החלטה להכיר במקצוע גלישת העפיפונים כספורט אולימפי אשר יחליף את דגם גלישת רוח הוותיק, כאשר הדגם האולימפי בו יתחרו הספורטאים יהיה Race.
Back Roll (באק רול) - הטיה קלה של חזית הקייט נגד כיוון הגלישה, קפיצה באמצעות דחיפת הגלשן מטה והצדה, ואז הטיית הראש והכתפיים כדי לסובב את כל הגוף ולנחות שוב על הגלשן.
התרגיל מתבצע באחיזה של הבר.
קייטרינג (מאנגלית: Catering, בעברית הסעדה) הוא שירות של אספקת ארוחות באתר שאינו צמוד למטבח בו מבושל המזון.
שירותי קייטרינג משמשים באירועים רבי משתתפים כגון חתונה, בר מצווה, בכנסים, חינה, במקומות עבודה, בבתי ספר וגני ילדים ובטיסות מסחריות.
העוסק בקייטרינג קרוי בעברית מַסְעִיד.
קייטרינג עשוי לכלול החל מהבאת מנות מזון בחמגשיות מוכנות בלבד ועד שירות מלא לסעודה חגיגית.
קהל היעד לחמגשיות מוכנות הוא בדרך כלל מוסדות חינוך, מטיילים בתנאי שטח וחברות תעופה.
קייטרינג באירועים כולל שירות על ידי צוות מלצרים וברמנים, בהגשה לשולחנות או בשיטת מזנון.
המזון עשוי להגיע מוכן להגשה, להיות מוכן באתר (למשל ברביקיו) או להגיע מוכן אך דורש סידור סופי.
בישראל, סוגי הקייטרינג השונים הם: קייטרינג בשרי, קייטרינג חלבי, קייטרינג צמחוני.
קייטרינג מוסדי יהיה לרוב זול יותר מקייטרינג לאירועים.
העוסקים בקייטרינג לאירועים נדרשים להתמצא לא רק בהכנת מזון אלא גם בהגשה מושכת עין ובעיצוב המותאם לעיצוב מקום האירוע.
ישנן חברות קייטרינג המטפלות גם בעיצוב השולחנות ובקישוט האולם, לעיתים גם בתאורה.
מלבד הכנת המזון והגשתו, חברת הקייטרינג דואגת גם לשינוע המזון בכלי רכב המותאמים לכך ולעיתים גם לנקיון אתר האירוע לאחר האירוע.
תמחור האירוע מחושב לרוב על פי מספר הסועדים, לעיתים קיים מחיר מינימום.
תוספות מיוחדות כגון כלים חד פעמיים, קינוחים, מלצרים לאירוע, ומשלוחים על פי רוב עשויות להיות מתומחרות גם הן לפי מספר הסועדים או בתמחור נפרד.
קייטרהאם היא יצרנית מכוניות ספורט בריטית, הממוקמת בעיירה קייטרהאם אשר במחוז סארי באנגליה.
ייחודה של קייטרהאם בייצור מכוניות ספורט קלות-משקל ודגמה העיקרי כיום הוא ה"סופר-7" אשר מהווה פיתוח ישיר לדגם ה"7" של חברת לוטוס.
קייטרהאם נוסדה כסוכנות מכירות חשובה עבור יצרנית מכוניות הספורט לוטוס בשנות ה-60'.
לאחר שקולין צ'אפמן, מייסד לוטוס הודיע על כוונתו להפסיק לייצר את דגם הסופר-סבן בשנת 1973, החליטה קייטרהאם לרכוש את זכויות הייצור.
בתחילה, החלה קייטרהאם לייצר את הדגם בגרסה מתקדמת יותר בשם "סדרה 4" (בשנת 1973 לוטוס ייצרו את "סדרה 3"), אך עיצוב הגרסה החדשה לא גרם ללקוחות רבים לרכוש את הדגם ולכן חזרה קייטרהאם לייצר את הסדרה 3.
כמו דגמי לוטוס אשר קדמו לה, גם הסופר-7 של קייטרהאם יוצרה מיריעות מתכת המחוברות לשלדת צינורות פלדה.
לכל רכבי ה-7 מנוע קדמי והנעה אחורית ושני מושבים.
הביצועים המפורסמים של הסבן מושגים בזכות קלות משקל (חלק מן הדגמים שוקלים פחות מ-500 ק"ג) ולאו דווקא בזכות מנועים חזקים.
אמנם, מעצב ה-7, קולין צ'פמן, היה ידוע בחיבתו למכוניות קלות-משקל ובאחת מאמרותיו המפורסמות אף אמר: "To add speed, add lightness" (כדי להוסיף מהירות, הוסף קלות-משקל).
צ'אפמן ולוטוס היו בין חלוצי תעשיית הקיט-קאר (רכבי ערכה) הבריטית.
הסבן הוצעה בצורת ערכה כדי לאפשר ללקוחות להימנע מתשלום על מס רכב חדש בבריטניה.
גם היום, רכבי קייטרהאם עדיין מוצעים ללקוחות בצורת ערכה, שכן המעריצים המושבעים של תעשיית הקיט-קאר עדיין מעדיפים להרכיב את הרכב בעצמם.
לקוחות המעדיפים שהרכבת הרכב תיעשה על ידי קייטרהאם יכולים לבקש זאת מהחברה.
דגם ה-CSR הוא היחיד אשר ללקוחות אין אפשרות לבנות בעצמם.
בסוף שנות ה-90', החלה קייטרהאם בייצור רכב אשר נקרא "21".
מבחינה מכנית הרכב היה כמעט זהה לסבן, אך חיצונית, במקום הסגנון הפתוח וחשוף-הגלגלים של הסבן, ל-21 היה גוף יותר שכיח עם תא נוסעים סגור.
למרות היותה מכונית בעלת ביצועים טובים, לא נחלה ה-21 הצלחה רבה.
הסיבה העיקרית לכמות המכירות הנמוכה הייתה עקב התחרות העזה מלוטוס באמצעות דגם האליס.
כיום קייטרהאם מייצרת רק את דגם הסופר-סבן, במספר גרסאות, אך בקרוב תחל בייצור של דגם נוסף וחדשני עבור החברה, SP300R.:
לקייטרהאם הראשונה היה סרן אחורי חי, אשר זיכה את המכונית באחיזה "פרועה" ולא צפויה על כבישים משובשים לעומת הגרסה בעלת הסרן "דה-דיון", היחיד המוצע כיום.
הרודספורט היא גרסה מעודנת יותר ל-Classic בעלת טכנולוגיית מתלים דה-דיון.
ה-SV זהה ל-רודספורט, אך ארוכה יותר ב-8 ס"מ ורחבה יותר ב-11 ס"מ.
ה-SV נוצרה כדי לתת מענה ללקוחות אשר מרגישים לא בנוח בתוך תא הנוסעים הצפוף של ה-7. כתוצאה מההתרחבות, משקל ה-SV כבד ב-25 ק"ג ממשקל הרודספורט.
הסופרלייט ידועה בחיבה בכינוי "מכונית מרוץ חוקית לכביש".
חלקים רבים בגוף המכונית, כגון האף ומגיני הגלגלים מוחלפים בחלקים העשויים מסיבי פחמן כדי לחסוך במשקל.
בנוסף, במקום שמשה קדמית ישנו מסיט-רוח.
מעבר לכך, לסופרלייט מאפיינים טכניים שונים המקנים נהיגה ספורטיבית יותר.
הקייטרהאם CSR, אשר שיווקה החל בסוף שנת 2005, זהה במידותיה ל-SV אך בעלת שלדה חדשה לגמרי הכוללת מתלה אחורי עצמאי ומתלה קדמי בסגנון פורמולה 1. אווירדינמיקת הרכב, נקודת חולשה ידועה בסבן, שופרה במידה נרחבת.
מנוע: 2.3 ליטר המיוצר על ידי סדנת המנועים קוזוורת', בעל 200-260 כ"ס.
הקייטרהאם SP300R, אשר נחשפה לעולם ב-13 בינואר 2011 היא מכונית חדשנית לחלוטין עבור החברה לאחר 37 שנים בהן ייצרה רק את הקייטרהאם סופר-7 (למעט משך זמן קצר שבו ייצרה גם את דגם הקייטרהאם 21).
ה-SP300R מיועדת למסלולי המרוצים בלבד ונכון לעתה אינה ראויה לנסיעה על הכביש הציבורי.
ייצור הדגם החל בשנת 2011 ונכון למועד השקתו צפוי ייצור של 25 יחידות בלבד.
כאשר החלו קייטרהאם לייצר את הסבן, ציידו את המכונית במנועי פורד מסוג קנט (מנוע) או במנועי קוזוורת' בגרסאות מיוחדות למרוצים, אשר הפיקו עד כ-170 כ"ס.
בתחילת שנות ה-90' החלו קייטרהאם לעשות שימוש במנועים ממקורות אחרים, כגון MG רובר ו-ווקסהול.
מנועי רובר בדרך-כלל סיפקו בין 110 ל-250 כ"ס, בעוד שמנועי ווקסהול הציעו הספק של .
לתקופה קצרה, דגם הקייטרהאם JPE (גרסה מיוחדת אשר תוכננה בצוותא עם נהג המרוצים הבריטי ג'ונת'ן פאלמר) החזיקה בשיא העולמי למכוניות ייצור במאוץ הקלאסי מ-0 ל-100 קמ"ש בזמן של 3.4 שניות.
שיא זה נשבר לאחר תקופה קצרה על ידי המקלארן F1.
בעבר, בנוסף למנועים אלו, הציעה קייטרהאם ללקוחותיה להרכיב מנועים מיוחדים במכוניות, כגון מנועי אופנועים של סוזוקי והונדה.
התאמות אקזוטיות אלו בוצעו על ידי חברות חיצוניות.
משנת 2005 קייטרהאם משתמשת בצורה בלעדית במנועי פורד והיצע כוחות הסוס כיום נע בין 105 ל-.
הודות ליחס הכ"ס למשקל המיוחד של הקייטרהאם סופר-7 ומאפייני האחיזה המצוינים, מכונית זו פופולרית ביותר בקרב חובבי מרוצים בכל העולם.
במספר מדינות בעולם ישנה קטגוריית מרוצים מיוחדת אשר בה מתחרים הנהגים רק באמצעות הסופר-7. ישנה אף אליפות כלל-אירופאית המבוססת על מכוניות קייטרהאם.
בעקבות אותם מאפיינים המעניקים לקייטרהאם ביצועים ייחודיים, מכוניותיה הוכיחו שוב ושוב ב-50 השנים האחרונות עד כמה הן מוצלחות ועדיין מצליחות לנצח במרוצים בינלאומיים כנגד יצרניות מכוניות ספורט גדולות ומבוססות, כגון פורשה ו-ב.מ.וו.
באופן מפתיע, החליט ארגון ה-FIA (הפדרציה הבינלאומית לרכב) לאסור על מכוניות הסופר-סבן להתחרות במרוצים בינלאומיים אשר בשליטת הארגון, החלטה אשר הדביקה, באופן מצער, לרכבי קייטרהאם את הכינוי "Too fast to race" (מהירה מדי מכדי להתחרות).
בשנים 2012-2014 החברה השתתפה בתחרויות פורמולה 1.
הסופר-סבן ידועה כמכונית בעלת מספר החיקויים הגדול ביותר בעולם.
מספר חברות רכב, בעיקר באירופה, הוקמו כדי ליצור רכב המקביל לסופר-סבן, כאשר הגדולות שבהן הן וסטפילד הבריטית ודונקרוורט ההולנדית.
אמנם, בשנות ה-80' תבעה קייטרהאם את חברת וסטפילד בטענה להפרת זכויות יוצרים.
בנוסף לפיצוי כספי אשר העבירה וסטפילד לקייטרהאם, חויבה וסטפילד לבצע שינויים משמעותיים בעיצוביה כדי למנוע דמיון לסופר-סבן.
למרות הימצאותו של יבואן בלעדי לרכבי קייטרהאם לישראל אשר הצהיר כי ברצונו לייבא את המכניות לארץ באופן סדיר, בשנים האחרונות נעשו מספר ניסיונות לייבא את המכוניות לארץ ללא הצלחה.
קת'רין אליזבת' הדסון , הידועה בשם הבמה קייטי פרי (Katy Perry), היא זמרת, פזמונאית, אשת עסקים ושחקנית אמריקאית.
פרי משמשת כשגרירת כבוד של קרן החירום הבינלאומית של האומות המאוחדות לילדים, ופועלת בשיתוף קרנות צדקה שונות.
ב-2001 הוציאה את אלבום הבכורה שלה, Katy Hudson, אשר לא הצליח מבחינה מסחרית.
פרי פרחה לתהילה כבר בשנת 2008 עם אלבום האולפן השני שלה, One of the Boys, המכיל בתוכו שירי פופ ורוק והנפיק את שני שיריה המוצלחים "I Kissed a Girl", שהגיע למקום הראשון במצעד בילבורד הוט 100 ו-"Hot n Cold" שהגיע למקום השלישי.
לאחר מכן הוציאה שלושה אלבומי אולפן נוספים כאשר כולם הגיעו לראש המצעד בילבורד 200 שבארצות הברית, אלבום האולפן השלישי שלה Teenage Dream (2010) הכיל בתוכו את סוגת הדיסקו והפופ, וזיכה אותה בשתי מועמדויות עבור פרס הגראמי לאלבום השנה, ולאלבום הפופ הווקאלי הטוב ביותר.
אלבום הנעקב שלה, Prism (2013) הוא אלבום נושא מפרידתה, ומשלבת אלמנטים של פופ וריקודים יחד עם נושאים של השתקפות עצמית, חיי יום יום ומערכות יחסים.
יחד עם הקליפים הנלווים לשירים "Roar" ו-"Dark Horse" אשר טיפסו לראש המצעדים ברחבי העולם, פרי נהפכה לאמן הראשון אשר יש לה מספר קליפים המגיעים למיליארד צפיות ב-Vevo.
Witness (2017) אלבום האולפן הבא של פרי מכיל בתוכו את הז'אנר סינת'פופ, ומשלב בתוכו נושאים רבים כגון: גאולה, ונושאים פוליטיים אחרים.
אלבום האולפן השישי שלה Smile (2020) יצא כאלבום הפתעה הראשון של פרי לאחר יותר משלוש שנים שבהם לא עסקה במוזיקה.
מבחינה מסחרית, אלבום זה לא צלח את ההצלחה כמו שאר אלבומיה הקודמים של פרי.
היא נחשבת לאחת מהאמנים הנמכרים ביותר לאחר שמכרה מעל 23 מיליון אלבומים ו-100 מיליון סינגלים ברחבי העולם.
לפרי ישנם תשעה סינגלים שכבשו את פסגת מצעד הבילבורד הוט 100. הישגיה כוללים חמישה פרסי המוזיקה האמריקאית, פרס המוזיקה הבריטית, ארבעה שיאי גינס, שלוש עשרה מועמדויות לפרס גראמי, חמישה פרסי VMA, ושישה פרסי EMA מתוך 33 מועמדויות - מספר המועמדויות הגדול ביותר.
בנוסף היא נכללה ברשימת פורבס של "הנשים המרוויחות ביותר במוזיקה", וברשימת "100 האנשים המשפיעים ביותר בעולם" מספר שנים ברציפות.
פרי ידועה בקליפים המצליחים שלה, היא האישה הראשונה שהוציאה קליפ שנצפה יותר ממיליארד פעמים, והראשונה שהוציאה שני קליפים שנצפו יותר משלושה מיליארד פעמים..
מבחינה פילמוגרפית, היא הוציאה לאור את הסרט התיעודי שלה Katy Perry: Part of Me בשנת 2012, ודיבבה את דרדסית בשנת 2011 בסרט הדרדסים וגם בשנת 2013 בסרט ההמשך שלו.
פרי בנוסף לזה החלה להיות שופטת בתוכנית הריאליטי אמריקן איידול החל משנת 2018.
נולדה בשם קת'רין אליזבת' הדסון בסנטה ברברה, קליפורניה, ארצות הברית למשפחה נוצרית-פנטקוסטלית ממוצא בריטי, פורטוגזי, וגרמני.
היא בתם של שני אנשי דת נוצריים, אשר הקימו כנסיות ברחבי ארצות הברית.
אמה, מארי כריסטין (לבית פרי), ואביה, מוריס קית' הדסון, סיפרו שתהליך הלידה מחדש שלהם כנוצריים התרחש לאחר "נעורים פרועים".
בעקבות כך, היא האזינה בילדותה למוזיקה נוצרית, שרה בכנסיות ולמדה בבתי ספר נוצריים.
לאחר שהמפיקים סטיב תומאס וג'ניפר קנפ החתימו אותה לחברת התקליטים שלהם, רד היל רקורדס, היא הוציאה את אלבומה הראשון Katy Hudson ב-2001, אלבום גוספל נוצרי.
בנעוריה גילתה אלבום של קווין, והיא מצהירה כי "מאז הם היו ההשפעה הכי גדולה שלי".
עם השפעותיה המוזיקליות ניתן למנות גם את אלאניס מוריסט, סינדי לאופר, הארט וג'וני מיטשל, יחד עם Morning View, אלבומה של להקת אינקיובס.
קייטי בת ה-15 הפסיקה את לימודיה בכיתה ט' בתיכון "לוס פואבלוס", ומיד לאחר מכן עברה ללמוד באקדמיה מוזיקלית בלוס אנג'לס.
בגיל 17 עזבה את הבית, עברה לגור בלוס אנג'לס וב-2003 החלה להופיע עם שם המשפחה פרי (שם נעוריה של אמה) במקום הדסון, כדי למנוע בלבול בינה לבין השחקנית ההוליוודית קייט הדסון.
כך בראשית דרכה על הבמה היא הופיעה בשם קת'רין פרי, ולאחר מכן קיצרה לקייטי פרי.
בין השנים 2006–2008 הייתה בזוגיות עם סולן להקת ג'ים קלאס הירוז טרווי מקוי.
ב-2004 פרי החלה לעבוד עם חברת ההפקה המטריקס ובמקביל גם החלה לעבוד על האלבום הראשון שלה, יחד עם גלן בלארד, אשר היה צפוי לצאת ב-2005. חלק משיתוף הפעולה כולל את השירים "The Box", "Diamonds " ו"Long Shot", אשר הופצו בדף המייספייס הרשמי של פרי.
הקריירה המוזיקלית שלה זיכתה אותה בתואר "הדבר הגדול הבא" באוקטובר 2004 ב"בלנדר מגזין", בו סיפרה כי לא הייתה "נוצרייה טיפוסית" ועשתה "הרבה דברים רעים" בגיל ההתבגרות.
אחת מהרצועות שהקליטה עם בלארד, "Simple" נכללה בפסקול הסרט, "The Sisterhood of Traveling Pants", אשר יצא לאקרנים ב-2005.
פרי סיפרה בפתיחות על מאבקיה בתעשיית המוזיקה, ועל כך שנתקלה בסירובים מצד חברות התקליטים אליהן פנתה בתחילת הקריירה שלה.
בסופו של דבר, השירים שלה משכו את תשומת לבו של ג'ייסון פלום, ראש חברת התקליטים קפיטול רקורדס, והיא הוחתמה בה בתחילת 2007. כעת היה ניתן לשמוע את פרי בקביעות בערוצי המוזיקה MTV ו-VH1, ובפרסומות שונות.
לאחר שחתמה בקפיטול רקורדס, קייטי החלה להקליט את האלבום החדש שלה, אשר תוכנן לצאת ב-2008. בהקלטת האלבום היא עבדה עם גרג ולס, דוקטור לוק, בוטץ' ווקר, מקס מרטין וטד ברונר.
פרי הופיעה ב-"Warped Tour 2008" על מנת לקדם את האלבום.
הסינגל הראשון מתוך האלבום "I Kissed a Girl", נשלח לתחנות הרדיו ב-28 באפריל 2008. השיר הגיע למקום ה-76 במצעד הבילבורד, וטיפס עד למקום הראשון לקראת סוף יוני.
זה היה הלהיט ה-1,000 במספרו שהגיע למקום הראשון בעידן הרוק השיר זינק לראש מצעד אייטונס עוד ב-3 ביוני.
הקליפ הפרובוקטיבי לשיר הוצא לאור ב-21 במאי, הקליפ גם זכה להצלחה רבה והוקרן פעמים רבות בערוץ MTV ובערוץ VH1, וכבש את המקום הרביעי במצעד הלהיטים של VH1 בתוך שבוע.
הקליפ אף קיבל חמש מועמדויות בטקס פרסי ה-VMA לשנת 2008, בהן גם בקטגוריית "הקליפ הטוב ביותר של אישה", אולם הוא לא זכה באף אחת מהקטגוריות.
הקליפ זכה לפרודיות רבות ולעשרות מיליוני צפיות ביוטיוב.
יחד עם הצלחתו הגדולה של השיר, הוא עורר מחלוקות עקב התיאורים ההומוסקסואליים שבו.
בישראל, השיר זכה לתגובות חיוביות רבות, דורג במקומות הראשונים מספר שבועות בתחנות הרדיו, וזכה בתואר "שיר השנה" בגלגלצ.
פרי עצמה זכתה באותו מצעד בתואר "פריצת השנה".
כשחקנית, היא הופיעה כאורחת בקליפ של "Carbon Leaf", ושל ה-"Gym Class Heroes", בו היא גילמה את חברתו של בן-זוגה במציאות, סולן הלהקה, טרוויס מקקוי.
כמו כן, הופיעה בתפקיד עצמה במספר תוכניות טלוויזיה, ביניהן "The Young And The Restless" ו-"Wildfire".
היא גם הופיעה בפרסומת הקוסמטיקה של Too Faced Cosmetics באביב 2007.
ב-9 בספטמבר 2008 פרסמה את הסינגל השני, "Hot n Cold".
השיר הצליח לשחזר את הצלחת הסינגל הראשון והגיע אל המקום השלישי במצעד הבילבורד, ונכנס לעשירייה הפותחת ביותר מ-20 מצעדים בעולם, ביניהם גם ישראל ששם השיר הגיע למקום השלישי במצעד של גלגלצ ומקום שני במצעד השבועי של מדיה פורסט.
הקליפ הרשמי לסינגל הוצא לאור לקראת סוף החודש וגם זכה להצלחה גדולה, השיר אף היה מועמד לפרס גראמי לביצוע הווקאלי הנשי הטוב ביותר.
השיר אף נכלל כחלק מפסקול הסרט "האמת המכוערת" וגם בפסקול הסרט "הקול בראש" ב-6 בנובמבר פרי הנחתה את טקס פרסי ה-EMA, בו זכתה בקטגוריית "האמן החדש הטוב ביותר".
ב-12 בינואר 2009, יצא לאור הסינגל השלישי מתוך האלבום הנקרא "Thinking of You" שהגיע למקום ה-29 במצעד הבילבורד, זהו המקום הנמוך ביותר שלה במצעד.
ב-21 באפריל, הוצא לאור הסינגל הרביעי והאחרון מהאלבום הנקרא "Waking Up in Vegas", השיר הגיע למקום התשיעי במצעד הבילבורד ולמקום הראשון במצעד שירי הפופ.
הקליפ לשיר יצא לאור ב-28 באפריל והצילומים התרחשו בלאס וגאס.
סיבוב ההופעות הראשון של פרי התומך באלבום נקרא "Hello Katy Tour", החל ב-23 בינואר והסתיים ב-5 בספטמבר.
ב-5 בנובמבר פרי הנחתה שוב את טקס פרסי ה-EMA ובכך הפכה ליחידה שהנחתה את הטקס פעמיים ברצף.
בכך שברה שיאים קודמים של ויטני יוסטון ומריה קארי, והשוותה את שיאו של מייקל ג'קסון מ-1988. האלבום מכר למעלה מ-6 מיליון עותקים כ-3 מיליון מהם בארצות הברית, האלבום גם היה האלבום הראשון של פרי שהגיע למקום ראשון במצעד האלבומים של "בילבורד".
הסינגל הראשון מהאלבום, "California Gurls", יצא לאור ב-7 במאי, ובו היא משתפת פעולה עם הראפר סנופ דוג.
הסינגל הופץ באייטונס ב-11 במאי, וכבר הספיק לזנק אל ראש המצעד יום לאחר יציאתו.
לאחר ארבעה שבועות במצעד הבילבורד, השיר הגיע למקום הראשון ושהה שם כשישה שבועות, עוד לפני שיצא לו קליפ.
גם הקליפ זכה להצלחה ושהה כ-5 שבועות בפסגת מצעד האייטונס לקליפים וצולמו לו פרודיות רבות.
השיר גם זכה להצלחה מסחררת ברחבי העולם והגיע לפסגת המצעדים בבריטניה, אוסטרליה, קנדה, אירלנד, ניו זילנד וישראל.
הסינגל הרביעי מהאלבום, "" יצא ב-16 בפברואר 2011, לשיר יצאה גם גרסת רמיקס בוא משתתף גם הראפר האמריקאי קניה וסט.
הגרסה המחודשת של השיר זכתה להצלחה גדולה והגיע למקום הראשון במצעד הבילבורד הוט 100 ובעוד יותר מ-15 מצעדים בעולם, הקליפ לשיר יצא ב-30 במרץ 2011 וזכה להצלחה רבה והיה מועמד ל-5 פרסי "VMA" וזכה בשניים על שיתוף פעולה הטוב ביותר ועל האפקטים הטובים ביותר.
ב-20 בנובמבר, הוציאה פרי את הבושם הראשון שלה, "Purr".
הסינגל החמישי מהאלבום, "" יצא ב-6 ביוני 2011. השיר גם הגיע למקום הראשון במצעד הבילבורד הוט 100 ונכנס לעשירייה הפותחת של יותר מ-15 מצעדים בעולם, הקליפ לשיר יצא ב-12 ביוני 2011 וזכה גם להצלחה רבה השיר היה מועמד לפרס על "קליפ הפופ הטוב ביותר" של ה-"VMA".
הסינגל השישי והאחרון מהאלבום, "The One That Got Away" יצא ב-11 באוקטובר.
והגיע למקום השלישי במצעד הבילבורד ולעשירייה הפותחת של יותר מ-10 מצעדים בעולם, הקליפ לשיר יצא ב-11 בנובמבר 2011 וזכה לביקורות מהללות.
ב-20 בפברואר 2011 החלה פרי בסיבוב ההופעות השני שלה, "California Dreams Tour".
ב-13 בדצמבר, הוציאה פרי את הבושם השני שלה, "".
ב-13 בפברואר יצא הסינגל "Part of Me", הסינגל זכה להצלחה גדולה, והגיע למקום הראשון במצעד הבילבורד בשבוע הראשון של יציאתו.
ב-22 במאי יצא הסינגל השני, "Wide Awake", שהגיע למקום שני במצעד הבילבורד ובנוסף פרי הופיעה איתו בפרסי המוזיקה של בילבורד 2012, הקליפ לשיר יצא לאור ב-18 ביוני 2012 והיה מועמד לשלושה פרסי VMA וזכה באחד על "הבימוי הטוב ביותר".
ב-5 ביולי 2012, יצא סרטה הדוקומנטרי "Part of Me", שהתרכז בחייה כאמנית בסיבוב הופעות ופירוק נישואיה הקצרים לשחקן והקומיקאי ראסל ברנד.
בסרט השתתפו מפורסמים שדיברו על קייטי כגון: ריהאנה, ליידי גאגא, אדל וג'סי ג'יי
ב-2 במאי 2013, אישרה פרי כי סיימה לעבוד על הבושם השלישי שלה שנקרא "Killer Queen", ופרסמה את עיצוב הבקבוק שלו ברשת הטוויטר.
הבושם יצא בסתיו 2013. ב-2014 יצא בושם המשך מסדרת "Killer Queen" במהדורה מוגבלת הנקרא: Oh So Sheer.
הסינגל הראשון מהאלבום, "Roar", יצא לאור ב-12 באוגוסט 2013. הסינגל הפך לאחד הלהיטים הגדולים ביותר של פרי לאחר שהגיע למקום הראשון במצעד האמריקאי שבועיים לאחר שיצא והגיע לעשירייה הפותחת בעוד יותר מ-20 מצעדים בעולם, ביניהם גם ישראל שם הגיע למקום ראשון במצעד של גלגלצ ובמצעד של מדיה פורסט.
השיר אף היה מועמד בשתי קטגוריות בפרס הגראמי של אותה שנה, על "שיר השנה" ו"ביצוע סולו הפופ הטוב ביותר".
ב-5 בספטמבר יצא הקליפ לשיר, וגם הוא זכה להצלחה, צבר למעלה ממיליארד צפיות ביוטיוב והיה לקליפ הכי נצפה באותה שנה והרביעי באתר.
הוא נחשב לקליפ השני שלה שמגיע לסכום כזה ובכך הופך אותה לאדם הראשון בעולם כולל גברים אשר הצליחו לעשות זאת.
ב-16 באוקטובר, יצא לאור הסינגל השני מהאלבום; "Unconditionally" והגיע למקום ה-14 בבילבורד.
פרי הופיע עם השיר בטקס פרסי ה-EMA של אותה שנה, וזכתה בפרס זמרת השנה באותו הטקס.
ב-17 בדצמבר, יצא לאור הסינגל השלישי "Dark Horse", אשר היה סינגל קידומי לפני כן, בתור הסינגל רשמי מהאלבום.
השיר זכה להצלחה גדולה ומכר יותר מ-10 מיליון עותקים בארצות הברית (נחשב לאחד מהשירים הנמכרים ביותר בכל הזמנים) והגיע למקום ראשון בבילבורד ובעוד יותר מ-10 מצעדים בעולם (השיר הגיע למקום הרביעי בישראל).
ב-20 בפברואר הועלה הקליפ לשיר, שגם זכה להצלחה עצומה בכך הפך לקליפ הראשון של אישה שעבר את רף זה.
הקליפ אף זכה בפרס על "הקליפ הטוב ביותר של אישה" בטקס ה-VMA של ה-MTV, בנוסף הקליפ הוא הקליפ הנצפה ביותר של פרי, הנצפה ביותר של אותה שנה (בשנה השנייה ברציפות), הנצפה ביותר של אישה והשלישי הנצפה ביותר באתר.
בדצמבר 2013 הפכה פרי לשגרירת רצון טוב של קרן החירום הבינלאומית של האומות המאוחדות לילדים.
ב-10 באפריל, יצא לאור הסינגל הרביעי "Birthday" והגיע למקום ה-17 במצעד האמריקאי.
ב-7 במאי 2014 החלה פרי את סיבוב ההופעות העולמי השלישי "Prismatic World Tour".
באביב 2014 יצאה בשמה החמישי של פרי: "Royal Revolution".
ב-7 ביוני פתחה פרי חברת תקליטים עצמאית, אנסאב רקורדס, בחסות קפיטול רקורדס.
ב-31 ביולי, יצא הסינגל חמישי מהאלבום "This Is How We Do" והגיע למקום 24 בבילבורד האמריקאי, הקליפ לשיר זכה להצלחה.
ב-25 באוקטובר 2014, ביום הולדתה ה-30 של קייטי פרי יצא הסרט השני שלה: "Katy Perry Getting Intimate".
ב-1 בפברואר 2015 הופיעה קייטי פרי במופע המחצית של הסופרבול, גמר ליגת הפוטבול המקצוענית של ארצות הברית, שנערך באריזונה, ארצות הברית, לצד לני קרביץ ומיסי אליוט.
המופע זכה להצלחה רבה ולצפייה של 118.5 מיליון אמריקאים ובכך שברה פרי את היסטוריית כמות הצפיות של ארצות הברית.
ב-10 ביוני, הוכרזה רשמית ההודעה שפרי תשמש כפרזנטורית של המותג מוסקינו.
ב-29 ביוני, דיווח מגזין הכלכלה האמריקאי פורבס שפרי היא הידוענית המרוויחה ביותר לשנת 2015 עם הכנסות של מעל ל-135 מיליון דולר.
ב-16 ביולי, הוכרזה רשמית כפרזנטורית של רשת האופנה H&M.
בספטמבר 2015 יצא הסרט הרביעי שלה: "Katy Perry The Making Of The Super-Bowl Half Time Show", שמתעד את דרכה של פרי להופעה הגדולה על במת הסופרבול.
ב-14 באוקטובר, הופצה בכמה מדינות אפליקציית המשחק Katy Perry Pop.
היא הופצה רשמית, ב-17 בדצמבר.
ב-16 בנובמבר 2015 יצאה קולקציית החגים שעוצבה על ידי פרי עם חברת הבגדים Beloved.
ב-23 בנובמבר, יצאה לקמפיין חג המולד, עם חברת H&M במסגרתו יצא שיר חג המולד הראשון שלה, "Every Day Is a Holiday".
ב-16 באפריל 2016, השיקה פרי ליין איפור בשם "Katy Kat Matte" בעיצובה עם חברת הטיפוח CoverGirl, אותה היא מפרסמת מאז שנת 2013. הליין כולל 13 שפתונים ו-2 מסקרות.
ב-29 במאי, יצאה פרסומת קידום לבושם השמיני של פרי הנקרא: "Mad Love".
שהיה לשיר הנושא של אולימפיאדת 2016 שהתקיימה בריו דה ז'ניירו, כשב-4 באוגוסט 2016, יצא בעמוד היוטיוב הרשמי שלה הקליפ לשיר שצולם בברייס קניון.
ב-10 בפברואר 2017, יצא הסינגל הראשון מתוך Witness, שנקרא "Chained to the Rhythm", שהגיע למקום הרביעי במצעד הבילבורד הוט 100 בשבוע הראשון לצאתו.
באותו החודש, השיקה את ליין ההנעלה שלה שעוצב על ידה ונושא את שמה.
ב-27 באפריל 2017, יצא הסינגל השני מהאלבום שנקרא "Bon Appétit", בשיתוף פעולה עם מיגוס, מתוך אלבום האולפן החמישי שלה, Witness.
ב-19 במאי, יצא הסינגל השלישי מן האלבום "Swish Swish" בשיתוף הראפרית ניקי מינאז', האודיו של הסינגל הועלה לערוץ ה-Vevo.
ב-24 באוגוסט יצא הקליפ לסינגל, שבו רואים משחק כדורסל בין הקבוצות "The Sheep" נגד "The Tigers", שם קייטי היא הקפטנית של הקבוצה "The Tigers".
ב-9 ביוני, יצא אלבום האולפן החמישי שלה, Witness.
האלבום ספג ביקורות מעורבות ונמכר בלמעלה מ-180,000 עותקים בארצות הברית בשבוע הראשון לצאתו, תוך שדורג במקום הראשון במצעד הבילבורד 200.
ב-27 באוגוסט, הנחתה פרי את טקס פרסי הווידאו קליפים של MTV לשנת 2017, ובאותו ערב הופיעה עם הסינגל "Swish Swish", ביחד עם ניקי מינאז'.
ב-20 בדצמבר, פורסם הקליפ של "Hey Hey Hey".
במהלך שנת 2018 הוציאה שלושה סינגלים שיווקיים: "Waving Through A Window" מתוך המחזמר "אוון הנסן היקר", "Immortal Flame" לקידום המשחק Final Fantasy Brave Exvius ו-"Cozy Little Christmas" שהיה זמין באמזון מיוזיק בלבד.
כחודשיים לאחר מכן, התארחה בגרסת הרמיקס לסינגל "Con Calma", של הזמר דדי יאנקי.
ב-17 באפריל, התארחה פרי בווידאו קליפ של הזמר ליל דיקי בסינגל "Earth".
ב-31 במאי, הוציאה פרי את הסינגל "Never Really Over".
השיר נחת במקום ה-15 במצעד הבילבורד הוט 100. ב-9 באוגוסט, הוציאה את הסינגל "Small Talk".
ב-16 באוקטובר, הוציאה את הסינגל "Harleys in Hawaii", שהגיע אל המקום הראשון במצעד השירים של ניו זילנד.
באותו השנה, התארחה בווידאו קליפ לסינגל "You Need to Calm Down" של הזמרת-יוצרת האמריקאית טיילור סוויפט.
ב-5 במרץ 2020, הוציאה את הסינגל "Never Worn White", בו חשפה פרי את היריון.
ב-15 במאי, הוציאה את הסינגל הבכורה "Daisies", מתוך אלבום האולפן השישי שלה.
ב-10 ביולי, הוציאה את הסינגל השני "Smile".
ב-28 באוגוסט, יצא לאור אלבום האולפן השישי של פרי נקרא Smile.
יומיים לפני הפצתו, ילדה פרי את בתה.
האלבום קיבל ביקורות מעורבות מצד מבקרי המוזיקה, האלבום נחת היישר אל המקום החמישי במצעד בילבורד 200, כאשר נמכר בכ-80,000 עותקים בשבוע הראשון לצאתו.
לאחר צאת אלבום האולפן הוציאה פרי ארבעה מיני-אלבומים הנקראים Camp Katy, Empowered, Scorpio SZN, ו-Cosmic Energy.
ב-21 בדצמבר, הוציאה פרי את הסינגל השלישי מתוך האלבום "Not the End of the World".
ב-20 בינואר 2021, פרי הופיעה עם השיר "Firework" בספיישל טלוויזיוני "אמריקה חוגגת", לכבוד ההשבעה של ג'ו ביידן לנשיאות ארצות הברית.
באותו השנה, המשיכה לשפוט בתוכנית הריאליטי "אמריקן איידול".
ב-10 במרץ, הכריזה פרי שתוציא בהמשך את הסינגל, "Electric", עבור חגיגת 25 שנות פעילות של פוקימון, אשר יצא לאור ב-14 במאי באותה השנה.
כעבור חודש הכריזה פרי על מופע קבוע בלאס וגאס הנקרא "Play", שהחל ב-31 בדצמבר 2021, וצפוי להסתיים במהלך שנת 2022.
בשנת 2023 מכרה לחברת "ליתמוס מיוזיק" את קטלוג השירים שלה, הכולל את חמשת אלבומי האולפן שהוציאה, תמורת סכום של 225 מיליון דולר.
ביולי 2024, פרי הכריזה על אלבום האולפן השישי שלה, ששמו 143, אשר צפוי לצאת ב-20 בספטמבר 2024. שם האלבום, 143, הוא ביטוי מספרי של הביטוי "אני אוהב אותך", שראשיתו בתחילת המאה ה-20. פרי תיארה את 143 כאלבום דאנס-פופ נועז וחגיגי העוסק באהבה לכל אורכו.
באותו החודש, הוכרז שפרי היא חלק מהאמנים שיופיעו בסבב ההופעות של "ג'ינגל בל KIIS-FM" לשנת 2024.
בספטמבר 2009 החלה לצאת עם השחקן הבריטי ראסל בראנד.
שנה לאחר מכן, ב-23 באוקטובר 2010, הם נישאו.
בדצמבר 2011 הזוג נפרד והתגרש רשמית ב-16 ביולי 2012. בשנים 2012–2015 הייתה בזוגיות עם הזמר והיוצר ג'ון מאייר, במהלך השנים השניים נפרדו וחזרו פעמים רבות.
מינואר 2016 הייתה בזוגיות עם השחקן אורלנדו בלום, ובמרץ 2017 הזוג נפרד.
הזוג נפרד בשנת 2025 ובאותה שנה היא החלה לצאת עם ראש ממשלת קנדה לשעבר, ג'סטין טרודו.
נכון לשנת 2023 מוערך הונה של פרי בכ-340 מיליון דולר.
בתחילת הקריירה המוזיקלית של פרי היא אמרה שבצעירותה היא רצתה להיות מצליחה כמו איימי גרנט.
ובגיל 15 כששמעה את האלבום Killer Queen, של קווין היא תיארה אותו כאלבום שגרם לה לרצות להיות זמרת והוסיפה: "זה הוא אחד מהתקליטים האהובים עליי וזה השפיע על פחות או יותר על כל כתיבת השירים שלי".
כמו כן, היא הוסיפה גם את האלבום של הביטלס The Beatles, כאחד האלבומים שהשפיעו עליה ביותר ותיארה אותו כ"אלבום היחיד שהקשבתי לו שנתיים ברציפות", אך פרי אומרת שהאלבום שהשפיע עליה ביותר היה Jagged Little Pill של אלאניס מוריסט.
היא אמרה על האלבום שהוא מראה "כוח נשי" ושהשירים שלו הם נצחיים עבורה.
פרי גם הוסיפה את מדונה כאחת ההשפעות הגדולות שלה ואמרה שהיא מעריצה את היכולת שלה להמציא את עצמה מחדש ואמרה: "אני רוצה להתפתח כמו מדונה".פרי אומרת שסגנון ההופעות שלה מושפע מגוון סטפאני וביורק, וסיבוב ההופעות השני שלה היה מושפע מ"הרפתקאות אליס בארץ הפלאות" ו"הקוסם מארץ עוץ".
המוזיקה של פרי משלבת פופ, רוק, דיסקו ודאנס; אלבומה הראשון Katy Hudson, הוא בסגנון מוזיקה נוצרית; אלבומה השני One of the Boys, הוא בסגנון פופ רוק; אלבומה השלישי Teenage Dream; הוא בסגנון דיסקו-דאנס; ואלבומה הרביעי Prism, הוא בסגנון פופ.
פרי כתבה שירים לסלינה גומז, ג'סי ג'יימס, קלי קלרקסון, לזלי רוי, בריטני ספירס, ריטה אורה, איגי אזליה, ניקי מינאז' ואריאנה גרנדה.
פרי אומרת על השירים שהיא כותבת שהם "מתחזים" לשירי פופ, בגלל התוכן העמוק שלהם והיא הוסיפה שכתיבת שירים כנים מאוד חשובה לה, קריסטן ויג אמרה על שיריה כי: "כמה שהשירים של פרי הם קלילים ומדבקים, מתחת לפני השטח מסתתר ים של רגשות מעורבים, מניעים מבולבלים, ודחפים סותרים ומסובכים".
פרי אמרה בעבר "אני לא קונה את השירים שלי, אני כותבת אותם וחיה אותם".
פרי נחשבת לסמל מין, מגזין GQ תיאר את גופה "כאילו שורטט על ידי נער בגיל ההתבגרות".
מגזין Maxin דירג אותה כ"אישה הכי יפה בעולם", והיא זכתה בתואר "האישה הסקסית ביותר של 2013".
סגנון האופנה של פרי משלב הומור, צבעים בהירים ונושאים הקשורים למזון, ווג תיאר אותה כ" לא קיצונית בשום תחום", ואילו גלמור תיאר אותה כ"מלכה של השיגעון".
פרי אמרה שההשפעות האופנתיות הגדולות ביותר שלה הם גוון סטפאני, שירלי מנסון, קלואי סביני, דפנה גינס, נטלי פורטמן, והדמות הבדיונית "לוליטה".
בנובמבר 2013, עקפה פרי את ג'סטין ביבר במספר העוקבים בטוויטר והייתה לאישה עם מספר העוקבים הגבוהה ביותר באתר, ובינואר 2014 היא הפכה לאדם הראשון שיש לו למעלה מ-50 מיליון עוקבים באתר, ובספר השיאים של גינס לשנת 2015 היא קיבלה שיא עבור מספר העוקבים הרב ביותר באתר (כיום כ-100 מיליון עוקבים).
מגזין בילבורד תיאר את הפופולריות שלה במילים הבאות: "פרי היא בין הידוענים היחידים שיש להם פופולריות עצומה, אך גם אינטראקציה אמיתית בגובה פני קרקע עם מעריציה".
באוקטובר 2023, פרי, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן עקב מלחמת חרבות ברזל.
הקמפיין שהושק בצד המכתב נקרא .
בנובמבר 2024 פרי הביעה תמיכה בקמלה האריס לנשיאות בעצרת בפיטסבורג בערב שלפני יום הבחירות.
בנוסף, פרי ביצעה גרסה משלה לשיר של ויטני יוסטון משנת 1986, "Greatest Love of All".
פרי הסבירה לקהל כמה הבחירות הקרובות חשובות לה באופן אישי, וציינה שהיא הפכה לאם לפני ארבע שנים.